Document ID: 32011D0546

KOMISSION TÄYTÄNTÖÖNPANOPÄÄTÖS,
annettu 16 päivänä syyskuuta 2011,
eräistä Liettuassa esiintyvän klassisen sikaruton vastaisista suojatoimenpiteistä annetun täytäntöönpanopäätöksen 2011/508/EU kumoamisesta
(tiedoksiannettu numerolla K(2011) 6443)
(ETA:n kannalta merkityksellinen teksti)
(2011/546/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon sisämarkkinoiden toteuttamista varten eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (3) ja erityisesti sen 11 artiklan 1 kohdan f alakohdan,
ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) ja erityisesti sen 4 artiklan 3 kohdan ensimmäisen alakohdan,
sekä katsoo seuraavaa:
(1)
Komission täytäntöönpanopäätöksessä 2011/508/EU (5) säädetään klassisen sikaruton vastaisista suojatoimenpiteistä, joita on sovellettava kyseisen päätöksen liitteessä I mainituissa Liettuan alueen osissa.
(2)
Liettua on toteuttanut toimenpiteitä mainitun taudin hävittämiseksi alueilla, jotka luetellaan täytäntöönpanopäätöksen 2011/508/EU liitteessä I. Asianomaisen jäsenvaltion toimittamien tietojen mukaan toimenpiteet ovat olleet tuloksekkaita.
(3)
Sen vuoksi täytäntöönpanopäätös 2011/508/EU olisi kumottava.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Kumotaan täytäntöönpanopäätös 2011/508/EU.
2 artikla
Tämä päätös on osoitettu kaikille jäsenvaltioille.
Tehty Brysselissä 16 päivänä syyskuuta 2011.

Labels: 0
18
6